CELEX: 32012D0415
Language: mt
Date: 2012-07-18 00:00:00
Title: 2012/415/UE: Deċiżjoni ta’ Implimentazzjoni tal-Kummissjoni tat- 18 ta’ Lulju 2012 li temenda d-Deċiżjoni ta' Implimentazzjoni 2011/630/UE fir-rigward tar-rekwiżiti għas-saħħa tal-annimali marbuta mal-vajrus tas-Simbu u tal-bluetongue (notifikata bid-dokument numru C(2012) 4882)  Test b’relevanza għaż-ŻEE

21.7.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 194/26
               
            DEĊIŻJONI TA’ IMPLIMENTAZZJONI TAL-KUMMISSJONI
      tat-18 ta’ Lulju 2012
      li temenda d-Deċiżjoni ta' Implimentazzjoni 2011/630/UE fir-rigward tar-rekwiżiti għas-saħħa tal-annimali marbuta mal-vajrus tas-Simbu u tal-bluetongue
      (notifikata bid-dokument numru C(2012) 4882)
      (Test b’relevanza għaż-ŻEE)
      (2012/415/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 88/407/KEE tal-14 ta' Ġunju 1988 li tistabilixxi r-rekwiżiti tas-saħħa tal-annimali applikabbli għall-kummerċ intra-Komunitarju u għal importazzjonijiet ta’ deep frozen semen ta’ annimali domestiċi tal-ispeċi tal-bovini (1), u b'mod partikolari l-ewwel subparagrafu tal-Artikolu 10(2) u l-Artikolu 11(2) tagħha,
      Billi:
      
                  (1)
               
               
                  Id-Deċiżjoni ta' Implimentazzjoni tal-Kummissjoni 2011/630/UE tal-20 ta' Settembru 2011 dwar l-importazzjonijiet fl-Unjoni tas-semen tal-annimali domestiċi tal-ispeċi tal-bovini (2) tistabbilixxi lista ta' pajjiżi terzi li minnhom l-Istati Membri huma awtorizzati jimpurtaw semen ta' annimali domestiċi tal-ispeċi tal-bovini u garanziji addizzjonali fir-rigward ta' mard speċifiku tal-annimali li għandhom jiġu pprovduti minn ċerti pajjiżi terzi elenkati fl-Anness I tagħha. Din tistabbilixxi wkoll rekwiżiti ta' ċertifikazzjoni għall-importazzjonijiet ta' dan is-semen ġol-Unjoni.
               
            
                  (2)
               
               
                  Iċ-ċertifikat mudell għas-saħħa tal-annimali fit-Taqsima A tal-Parti 1 tal-Anness II tad-Deċiżjoni ta' Implimentazzjoni 2011/630/UE jinkludi r-rekwiżiti tas-saħħa tal-annimali għall-importazzjoni ġol-Unjoni ta' semen ta' annimali domestiċi tal-ispeċi tal-bovini miġbur, ipproċessat u maħżun skont id-Direttiva 88/407/KEE, kif emendata bid-Direttiva tal-Kunsill 2003/43/KE (3).
               
            
                  (3)
               
               
                  Ir-rekwiżiti attwali tas-saħħa tal-annimali għall-bluetongue fiċ-ċertifikat mudell tas-saħħa tal-annimali fit-Taqsima A tal-Parti 1 tal-Anness II tad-Deċiżjoni ta' Implimentazzjoni 2011/630/UE jipprevedu li l-annimali donaturi għandhom jissodisfaw il-kundizzjonijiet tal-importazzjoni għas-semen tal-bovini stabbiliti fil-Kapitolu dwar il-Bluetongue tal-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE). Dak il-Kapitolu jirrakkomanda firxa sħiħa ta' miżuri li jnaqqsu r-riskji bil-għan li jew jipproteġu lill-mammiferu ospitanti mill-espożizzjoni għall-organiżmi trasportaturi infettivi jew permezz tal-inattivazzjoni tal-vajrus permezz tal-antikorpi. Fl-interess taċ-ċertezza legali, ikun xieraq li ċ-ċertifikat mudell tas-saħħa tal-annimali jistabbilixxi b'mod ċar ir-rekwiżiti u l-garanziji rilevanti li għandu jipprovdi l-pajjiż terz esportatur, skont is-sitwazzjoni epidemjoloġika.
               
            
                  (4)
               
               
                  Barra minn hekk, l-OIE stabbilixxiet Kapitolu dwar is-Sorveljanza ta' artropodi trasportaturi ta' mard tal-annimali fil-Kodiċi tas-Saħħa tal-Annimali Terrestri. Dawk ir-rakkomandazzjonijiet ma jinkludux il-monitoraġġ ta' ruminanti għall-antikorpi għal-vajrusis tas-Simbu, bħall-vajrusis Akabane u Aino tal-familja Bunyaviridae, li fil-passat kien ikkunsidrat metodu ekonomiku għad-determinazzjoni tad-distribuzzjoni tal-organiżmi trasportaturi kompetenti tal-bluetongue sakemm kien disponibbli aktar tagħrif dwar il-firxa ta' dawk il-mardiet.
               
            
                  (5)
               
               
                  Apparti dan, l-OIE ma telenkax il-mard Akabane u Aino fil-Kodiċi tas-Saħħa tal-Annimali Terrestri. Konsegwentement, ir-rekwiżit ta' test annwali għal dawk il-mardiet sabiex tingħata prova dwar l-assenza tal-organiżmu trasportatur għandu jitħassar mill-Anness I tad-Deċiżjoni ta' Implimentazzjoni 2011/630/UE u miċ-ċertifikat mudell tas-saħħa fit-Taqsima A tal-Parti 1 tal-Anness II tagħha.
               
            
                  (6)
               
               
                  Għaldaqstant, id-Deċiżjoni ta' Implimentazzjoni 2011/630/UE għandha tiġi emendata skont dan.
               
            
                  (7)
               
               
                  Sabiex ma jittellifx il-kummerċ, l-użu ta' ċertifikati tas-saħħa tal-annimali skont id-Deċiżjoni ta' Implimentazzjoni 2011/630/UE fil-verżjoni tagħha qabel l-emendi introdotti b'din id-Deċiżjoni, għandha tiġi awtorizzata matul perjodu tranżitorju suġġett għal ċerti kundizzjonijiet.
               
            
                  (8)
               
               
                  Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      L-Annessi tad-Deċiżjonijiet ta' Implimentazzjon 2011/630/UE huma emendati skont l-Anness ta' din id-Deċiżjoni
      Artikolu 2
      Għal perjodu tranżitorju sat-30 ta' Ġunju 2013, l-Istati Membri jistgħu jawtorizzaw l-importazzjonijiet tas-semen u l-istokkijiet tas-semen minn pajjiżi terzi, li jkunu akkumpanjati minn ċertifikat tas-saħħa tal-annimali maħruġ mhux iktar tard mill-31 ta' Mejju 2013, skont il-mudell stabbilit fit-Taqsima A tal-Parti 1 tal-Anness II tad-Deċiżjoni ta' Implimentazzjoni 2011/630/UE qabel l-emendi introdotti b'din id-Deċiżjoni
      Artikolu 3
      Din id-Deċiżjoni għandha tapplika mill-1 ta' Jannar 2013.
      Artikolu 4
      Din id-Deċiżjoni hija indirizzata lill-Istati Membri.
      
         Magħmul fi Brussell, it-18 ta’ Lulju 2012.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 194, 22.7.1988, p. 10.
      
         (2)  ĠU L 247, 24.9.2011, p. 32.
      
         (3)  ĠU L 143, 11.6.2003, p. 23.
      
         ANNESS
         
                     (1)
                  
                  
                     L-Anness I huwa sostitwit b'dan li ġej:
                     
                        “ANNESS I
                        
                           Lista ta’ pajjiżi terzi li minnhom l-Istati Membri għandhom jawtorizzaw l-importazzjonijiet tas-semen ta’ annimali domestiċi tal-ispeċi tal-bovini
                        
                        
                                    Kodiċi ISO
                                 
                                 
                                    Isem tal-pajjiż terz
                                 
                                 
                                    Rimarki
                                 
                              
                                    Deskrizzjoni tat-territorju
                                    (jekk xieraq)
                                 
                                 
                                    Garanziji addizzjonali
                                 
                              
                                    AU
                                 
                                 
                                    l-Awstralja
                                 
                                 
                                     
                                 
                                 
                                    Il-garanzija addizzjonali rigward it-testijiet stabbiliti fil-punt II.5.4.1 taċ-ċertifikat fit-Taqsima A tal-Parti 1 tal-Anness II hija obbligatorja.
                                 
                              
                                    CA
                                 
                                 
                                    il-Kanada (*)
                                    
                                 
                                 
                                     
                                 
                                 
                                     
                                 
                              
                                    CH
                                 
                                 
                                    l-Isvizzera (**)
                                    
                                 
                                 
                                     
                                 
                                 
                                     
                                 
                              
                                    CL
                                 
                                 
                                    iċ-Ċilì
                                 
                                 
                                     
                                 
                                 
                                     
                                 
                              
                                    GL
                                 
                                 
                                    il-Groenlandja
                                 
                                 
                                     
                                 
                                 
                                     
                                 
                              
                                    HR
                                 
                                 
                                    il-Kroazja
                                 
                                 
                                     
                                 
                                 
                                     
                                 
                              
                                    IS
                                 
                                 
                                    l-Islanda
                                 
                                 
                                     
                                 
                                 
                                     
                                 
                              
                                    NZ
                                 
                                 
                                    New Zealand
                                 
                                 
                                     
                                 
                                 
                                     
                                 
                              
                                    PM
                                 
                                 
                                    Saint Pierre u Miquelon
                                 
                                 
                                     
                                 
                                 
                                     
                                 
                              
                                    US
                                 
                                 
                                    L-Istati Uniti
                                 
                                 
                                     
                                 
                                 
                                    Il-garanzija addizzjonali stabbilita fil-punt II.5.4.1 taċ-ċertifikat fit-Taqsima A tal-Parti 1 tal-Anness II hija obbligatorja.
                                 
                              
                  
               
                     (2)
                  
                  
                     Fil-Parti 1 tal-Anness II, it-Taqsima A hija sostitwita b'dan li ġej:
                     “TAQSIMA A
                     
                        Il-mudell 1 — Ċertifikat tas-saħħa tal-annimali applikabbli għall-importazzjonijiet tas-semen u semen fi tranżitu ta' annimali domestiċi tal-ispeċi tal-bovini miġbur, proċessat u maħżun skont id-Direttiva tal-Kunsill 88/407/KEE, kif emendata bid-Direttiva 2003/43/KE, mibgħut minn ċentru għall-ġbir tas-semen, fejn ikun inġabar is-semen
                     
                     
                        
                     Test ta 'immaġni
                     
                        Parti I: Dettalji tal-kunsinja mibgħuta
                        PAJJIŻ
                        Iċ-ċertifikat veterinarju għall-UE
                        I.1. Kunsinnatur
                        Isem
                        Indirizz
                        Tel.
                        I.2. Numru ta’ referenza taċ-ċertifikat
                        I.2.a.
                        I.3. Awtorità kompetenti ċentrali
                        I.4. Awtorità kompetenti lokali
                        I.5. Destinatarju
                        Isem
                        Indirizz
                        Kodiċi postali
                        Tel.
                        I.6. Persuna responsabbli mit-tagħbija fl-UE
                        Isem
                        Indirizz
                        Kodiċi postali
                        Tel.
                        I.7. Pajjiż tal-oriġini
                        Kodiċi ISO
                        I.8. Reġjun tal-oriġini
                        Kodiċi
                        I.9. Pajjiż tad-destinazzjoni
                        Kodiċi ISO
                        I.10. Regjun tad-destinazzjoni
                        Kodiċi
                        I.11. Pajjiż tal-oriġini
                        Isem
                        Numru tal-approvazzjoni
                        Indirizz
                        Isem
                        Numru tal-approvazzjoni
                        Indirizz
                        Isem
                        Numru tal-approvazzjoni
                        Indirizz
                        I.12. Post tad-destinazzjoni
                        Isem
                        Indirizz
                        Kodiċi postali
                        I.13. Post tat-tagħbija
                        I.14. Data tat-tluq
                        I.15. Mezz ta’ trasport
                        Ajruplan
                        Vapur
                        Vagun ferrovjarju
                        Vettura tat-triq
                        Ieħor
                        Identifikazzjoni
                        Referenzi dokumentarji
                        I.16. BIP tad-dħul fl-UE
                        I.17.
                        I.18. Deskrizzjoni tal-prodott bażiku
                        I.19. Kodiċi tal-prodott bażiku (Kodiċi SA)
                        05 11 10
                        I.20. Kwantità
                        I.21.
                        I.22. Għadd ta’ pakketti
                        I.23. Nru tas-Siġill/Kontenitur
                        I.24.
                        I.25. Prodotti bażiċi ċċertifikati għal:
                        Riproduzzjoni artifiċjali
                        I.26. Għal tranżitu mill-UE lejn pajjiż terz
                        Pajjiż terz
                        Kodiċi ISO
                        I.27. Għall-importazzjoni jew l-ammissjoni fl-UE
                        I.28. Identifikazzjoni tal-prodotti bażiċi
                        Speċi
                        (Isem xjentifiku)
                        Razza
                        Identità tad-donatur
                        Id-data tal-ġbir
                        Numru tal-approvazzjoni taċ-ċentru
                        Kwantità
                     
                     
                        
                     Test ta 'immaġni
                     
                        Parti II: Ċertifikazzjoni
                        PAJJIŻ
                        Semen mill-bovini — Taqsima A
                        II. Tagħrif dwar is-saħħa
                        II.a. Numru ta’ referenza taċ-ċertifikat
                        II.b.
                        Jiena, il-veterinarju uffiċjali hawn taħt iffirmat, b'dan qed niċċertifika li:
                        II.1. …
                        (isem il-pajjiż esportatur) (2)
                        kien/et ħieles/a mir-rinderpest u l-marda tal-ilsien u d-dwiefer waqt it-12-il xahar eżatt qabel il-ġbir tas-semen għall-esportazzjoni u sad-data tal-kunsinna tiegħu lejn l-Unjoni u ma sar l-ebda tilqim kontra dan il-mard waqt l-istess perjodu.
                        II.2. Iċ-ċentru (3) deskritt fil-Kaxxa. I.11. minn fejn inġabar is-semen għall-esportazzjoni:
                        II.2.1. jissodisfa l-kondizzjonijiet stipulati fil-Kapitolu I(1) tal-Anness A mad-Direttiva 88/407/KEE;
                        II.2.2. huwa mħaddem u sorveljat skont il-kondizzjonijiet stipulati fil-Kapitolu II(1) tal-Anness A mad-Direttiva 88/407/KEE.
                        II.3. Iċ-ċentru minn fejn inġabar is-semen għall-esportazzjoni kien ħieles mir-rabies, it-tuberkulożi, il-bruċellożi, l-antraks u l-plewropnewmonja bovina li tittieħed waqt it-30 ġurnata qabel id-data tal-ġbir tas-semen għall-esportazzjoni u t-30 ġurnata wara l-ġbir (fil-każ ta' semen frisk sal-ġurnata tal-kunsinna lejn l-Unjoni).
                        II.4. L-annimali bovini fiċ-ċentru għall-ġbir tas-semen:
                        II.4.1. ġejjin minn merħliet li jissodisfaw il-kondizzjonijiet tal-paragrafu 1(b) tal-Kapitolu I tal-Anness B mad-Direttiva 88/407/KEE;
                        II.4.2. ġejjin minn merħliet jew twieldu lil ommijiet li jissodisfaw il-kondizzjonijiet tal-Kapitolu I.1(c) tal-Anness B mad-Direttiva 88/407/KEE, jew sarulhom it-testijiet fl-età ta' tal-inqas 24 xahar, skont il-Kapitolu II.1(c) tal-Anness B ma' dik id-Direttiva;
                        II.4.3. sarulhom it-testijiet meħtieġa, skont il-paragrafu 1(d) tal-Kapitolu I tal-Anness B mad-Direttiva 88/407/KEE fit-28 ġurnata qabel il-perjodu ta’ iżolament fi kwarantina;
                        II.4.4. issodisfaw il-perjodu ta’ kwarantina f'iżolament u r-rekwiżiti tal-ittestjar stipulati fil-paragrafu 1(e) tal-Kapitolu I tal-Anness B mad-Direttiva 88/407/KEE;
                        II.4.5. ikunu sarulhom, tal-anqas darba f’sena, it-testijiet ta’ rutina msemmija fil-Kapitolu II tal-Anness B mad-Direttiva 88/407/KEE.
                        II.5. Is-semen għall-esportazzjoni nkiseb minn barrin donaturi li:
                        II.5.1. jissodisfaw il-kondizzjonijiet stipulati fl-Anness C mad-Direttiva 88/407/KEE;
                        (1) jew [II.5.2. baqgħu fil-pajjiż esportatur għal tal-anqas l-aħħar sitt xhur qabel il-ġbir tas-semen għall-esportazzjoni;]
                        (1) jew [II.5.2. baqgħu fil-pajjiż esportatur għal tal-anqas 30 ġurnata qabel il-ġbir tas-semen mid-dħul u ġew importati minn … (2) waqt il-perjodu ta’ inqas minn sitt xhur qabel il-ġbir tas-semen u ssodisfaw il-kondizzjonijiet dwar saħħet l-annimal li japplikaw għad-donaturi tas-semen, maħsub għall-esportazzjoni lejn l-Unjoni Ewropea;]
                        (1) jew [II.5.3. inżammu f'pajjiż jew żona ħielsa mill-vajrus tal-bluetongue għal tal-inqas 60 ġurnata qabel u matul il-ġbir tas-semen;]
                        (1) jew [II.5.3. inżammu matul perjodu staġunalment ħieles mill-vajrus tal-bluetongue f'żona staġunalment ħielsa għal tal-inqas 60 ġurnata qabel u matul il-ġbir tas-semen;]
                        (1) jew [II.5.3. inżammu fi stabbiliment protett minn organiżmi trasportaturi għal tal-inqas 60 jum qabel u matul il-ġbir tas-semen;]
                        (1) jew [II.5.3. sarilhom test seroloġiku biex jinstabu antikorpi għall-grupp ta' vajrus tal-bluetongue, imwettaq skont il-Manwal tal-OIE għat-Testijiet Djanjostiċi u t-Tilqim għall-Annimali Terrestri, b'riżultati negattivi, tal-inqas kull 60 ġurnata matul il-perjodu tal-ġbir u bejn 21 u 60 ġurnata wara l-ġbir finali għal din il-kunsinna ta' semen;]
                        (1) jew [II.5.3. sarilhom test għall-identifikazzjoni tal-aġent għall-vajrus tal-bluetongue, imwettaq skont il-Manwal tal-OIE għat-Testijiet Djanjostiċi u t-Tilqim għall-Annimali Terrestri, b'riżultati negattivi fuq kampjuni tad-demm meħuda mal-ewwel u mal-aħħar ġbir għal din il-kunsinna ta' semen jew tal-inqas kull sebat ijiem (test tal-iżolament tal-vajrus) jew tal-inqas kull 28 jum (test tal-PCR) matul il-ġbir għal din il-kunsinna ta' semen;]
                        II.5.4. kienu residenti fil-pajjiż esportatur;
                        (1) jew [II.5.4.1. li skont is-sejbiet uffiċjali huwa ħieles minn mard epiżootiku li jikkawża l-emorraġija (EHD);]
                     
                     
                        
                     Test ta 'immaġni
                     
                        PAJJIŻ
                        Semen mill-bovini — Taqsima A
                        II. Tagħrif dwar is-saħħa
                        II.a. Numru ta’ referenza taċ-ċertifikat
                        II.b.
                        (1) (5) jew [II.5.4.1. fejn, skont sejbiet uffiċjali, jeżistu s-serotipi li ġejjin ta' mard epiżootiku li jikkawża l-emorraġija (EHD): … u ġew suġġetti, b'riżultati negattivi f'kull każ, għal:
                        (1) jew [f'żewġ okkażjonijiet, f'perjodu ta' inqas minn 12-il xahar, test seroloġiku (4) imwettaq f'laboratorju approvat fuq kampjuni tad-demm meħud qabel u mhux inqas minn 21 ġurnata wara l-ġbir għal din il-kunsinna ta' semen;]]
                        (1) jew [test seroloġiku (4) għad-detezzjoni tal-antikorp għall-grupp EHDV, imwettaq fuq kampjuni meħudin f'intervalli ta' mhux iktar minn 60 ġurnata tul il-perjodu ta' ġbir u bejn 21 u 60 ġurnata wara l-ġbir finali għal din il-kunsinna ta' semen;]]
                        (1) jew [test għall-identifikazzjoni tal-aġent (4) imwettaq f'laboratorji approvati fuq kampjuni tad-demm miġbura fil-bidu u t-tmiem ta', u tal-inqas kull sebat ijiem (test tal-iżolament tal-vajrus) jew tal-inqas kull 28 ġurnata (test PCR) tul il-ġbir għal din il-kunsinna tas-semen.]]
                        II.6. Is-semen għall-esportazzjoni nġabar wara d-data li fiha ċ-ċentru ġie approvat mill-awtoritajiet nazzjonali kompetenti tal-pajjiż esportatur;
                        II.7. Is-semen għall-esportazzjoni ġie proċessat, maħżun u trasportat f'kondizzjonijiet li jissodisfaw it-termini tad-Direttiva 88/407/KEE.
                        Noti:
                        Parti I:
                        Kaxxa I.6: Il-persuna responsabbli għat-tagħbija fl-UE: din il-kaxxa għandha timtela biss jekk hi ċertifikat għal prodotti bażiċi fi tranżitu.
                        Kaxxa I.11: Il-post tal-oriġini għandu jikkorrispondi maċ-ċentru għall-ġbir tas-semen elenkat skont l-Artikolu 9(2) tad-Direttiva 88/407/KEE fuq il-websajt tal-Kummissjoni:
                        http://ec.europa.eu/food/animal/semen_ova/bovine/index_en.htm u fejn inġabar is-semen.
                        Kaxxa I.22: l-għadd ta' pakketti għandu jikkorrespondi mal-għadd ta' kontenituri.
                        Kaxxa I.23: l-identifikazzjoni tal-kontenitur u n-numru tas-siġill għandhom jiġu indikati.
                        Kaxxa I.26: imla skont jekk hux ċertifikat ta' tranżitu jew għall-importazzjoni.
                        Kaxxa I.27: imla skont jekk hux ċertifikat ta' tranżitu jew għall-importazzjoni.
                        Kaxxa I.28: L-Ispeċi: agħżel fost “Bos taurus”, “Bison bison” jew “Bubalus bubalis” skont il-każ.
                        L-identità tad-donatur għandha tikkorrispondi mal-identifikazzjoni uffiċjali tal-annimal.
                        Id-data tal-ġbir għandha tiġi indikata fil-format li ġej: jj/xx/ssss.
                        In-numru tal-approvazzjoni taċ-ċentru għandu jikkorrispondi man-numru tal-approvazzjoni taċ-ċentru għall-ġbir tas-semen indikat fil-Kaxxa I.11 fejn ikun inġabar is-semen.
                        Parti II:
                        (1) Aqta' kif meħtieġ.
                        (2) Pajjiżi terzi elenkati fl-Anness I mad-Deċiżjoni ta' Implimentazzjoni 2011/630/UE biss.
                        (3) Iċ-ċentri għall-ġbir tas-semen elenkati skont l-Artikolu 9(2) tad-Direttiva 88/407/KEE fuq il-websajt tal-Kummissjoni biss:
                        http://ec.europa.eu/food/animal/semen_ova/bovine/index_en.htm.
                        (4) L-istandards għat-testijiet dijanjostiċi tal-vajrus EHD huma deskritti fil-Kapitolu dwar il-Bluetongue tal-Manwal dwar it-Testijiet Dijanjostiċi u t-Tilqim għall-Annimali Terrestri.
                        (5) Obbligatorju għall-Awstralja, il-Kanada u l-Istati Uniti.
                        Il-kulur tal-firma u t-timbru għandu jkun differenti minn dak tal-istampar.
                     
                     
                        
                     Test ta 'immaġni
                     
                        PAJJIŻ
                        Semen mill-bovini — Taqsima A
                        II. Tagħrif dwar is-saħħa
                        II.a. Numru ta’ referenza taċ-ċertifikat
                        II.b.
                        Veterinarju uffiċjali
                        Isem (b’ittri kapitali):
                        Kwalifiki u titlu:
                        Data:
                        Firma:
                        Timbru:”
                     
                  
               
            (*)  Iċ-ċertifikat li għandu jintuża għall-importazzjonijiet mill-Kanada huwa stabbilit fid-Deċiżjoni tal-Kummissjoni 2005/290/KE tal-4 ta' April 2005 dwar ċertfikati ssimplifikati għall-importazzjoni fis-semen tal-annimali tal-ifrat u laħam frisk tal-majjal mill-Kanada u li temenda d-Deċiżjoni 2004/639/KE (għas-semen miġbur fil-Kanada biss) stabbilita skont il-Ftehim bejn il-Komunità Ewropea u l-Gvern tal-Kanada dwar il-miżuri sanitarji għall-protezzjoni tas-saħħa pubblika u tal-annimali fir-rigward tal-kummerċ fl-annimali ħajjin u l-prodotti mill-annimali, kif approvata mid-Deċiżjoni tal-Kunsill 1999/201/KE.
         
            (**)  Iċ-ċertifikati li għandhom jintużaw għall-importazzjonijiet mill-Isvizzera huma stabbiliti fl-Anness D mad-Direttiva 88/407/KEE, bl-adattamenti stabbiliti fil-punt 4 tal-Kapitolu VII(B) tal-Appendiċi 2 tal-Anness 11 ma' dan il-Ftehim bejn il-Komunità Ewropea u l-Konfederazzjoni Svizzera dwar il-kummerċ fil-prodotti agrikoli, kif approvat bid-Deċiżjoni 2002/309/KE, Euratom tal-Kunsill, u tal-Kummissjoni fir-rigward tal-Ftehim dwar il-Kooperazzjoni Xjentifika u Teknoloġika tal-4 ta' April 2002 dwar il-konklużjoni ta' seba' Ftehimiet mal-Konfederazzjoni Svizzera.”